Moniportainen omistajarakenne -työryhmä

Asettaminen	
	Valtiovarainministeriö on tänään asettanut työryhmän laatimaan ehdotuksen ns. moniportaisen omistajarakenteen mahdollistaviksi muutoksiksi arvo-osuuslainsäädäntöön.	

Toimikausi	
	 26.1.2001 - 28.9.2001  	

Tausta	
	Moniportaisella omistajarakenteella tarkoitetaan järjestelmää, jossa arvo-osuusmuotoisia arvopapereita ja arvo-osuustilejä ei säilytetä eikä pidetä omistajakohtaisesti arvopaperikeskuksen järjestelmässä, vaan arvopaperikeskuksen osapuolen järjestelmässä. Arvopaperikeskus toimii arvo-osuuksien omistusten hallinta-, siirto- ja panttaus-järjestelmän ylimmällä tasolla yhdessä arvo-osuuksien liikkeeseenlaskijoiden kanssa. Vain erikseen määritellyillä muilla osapuolilla on suora sopimussuhde arvopaperikeskukseen. Nämä osapuolet hallinnoivat keskuksessa säilytettäviin arvopapereihin kohdistuvia oikeuksia alakirjanpidossaan. Osapuolten asiakkaina saattaa olla omaisuudenhoitajia, jotka puolestaan säilyttävät omaisuutta osapuolten alakirjanpidossa useiden sijoittajien lukuun. Vähittäissijoittajat käyttävät oikeuksiaan osapuolten kautta. Moniportaisessa omistajarakenteessa sijoittajan omistusoikeus arvo-osuuksiin ilmaistaan vain sen osapuolen kirjoissa, johon sijoittajalla on suora yhteys. Osapuoli puolestaan säilyttää arvo-osuuksia yhteisellä tilillä (omnibus account, laaritili) arvopaperikeskuksessa. Vähittäissijoittajien oikeusasema määräytyy arvopaperikeskuksen osapuolen pitämän alakirjanpidon perusteella ja tämän vastuulla.	

Tavoitteet	
	Muutosten tavoitteena on tehostaa arvo-osuusjärjestelmän toimintaa, lisää kilpailua arvo-osuuksien säilytys- ja selvitystoiminnassa sekä lähentää suomalaista arvo-osuuksien säilytysjärjestelmää kansainvälisiin järjestelmiin.	

Tehtävä	
	Tehtävänä on laatia ehdotus ns. moniportaisen omistajarakenteen mahdollistaviksi muutoksiksi arvo-osuuslainsäädäntöön.Valmistelussa tulee kiinnittää huomiota siihen, että viranomaisilla on jatkossakin riittävät mahdollisuudet saada tietoja arvo-osuuksien omistajista erityisesti tehokkaan sisäpiirivalvonnan kannalta. Valmistelussa tulee ottaa huomioon myös se, miten osakeyhtiön omistajaluettelon tietojen julkisuus ja ajantasaisuus voidaan jatkossakin turvata. Moniportainen järjestelmä olisi vaihtoehto voimassa olevalle omistajakohtaiselle järjestelmälle ja sijoittajalla tulisi olla mahdollisuus valita näiden järjestelmien välillä.	

Organisointi	
		Puheenjohtaja: Martti Anttinen, lainsäädäntöneuvos, valtiovarainministeriö 	
		Jäsenet:	
		Manne Airaksinen, lainsäädäntöneuvos, oikeusministeriö 	
		Janne Lauha, johtaja, Helsinki Exchanges Group Oyj 	
		Ilkka Harju, lainsäädäntöneuvos, valtiovarainministeriö 	
		Markku Savikko, toimitusjohtaja, Arvopaperivälittäjien Yhdistys ry 	
		Kirsi Ripatti, ekonomisti, Suomen Pankki 	
		Irmeli Vuori, ylitarkastaja, valtiovarainministeriö 	
		Erkki Kontkanen, johtaja, Suomen Pankkiyhdistys ry	
		Pekka Pulkkinen, erityisasiantuntija, oikeusministeriö 	
		Katarina Pesola, markkinavalvoja, Rahoitustarkastus 	
		Seija Koskivaara, varatuomari, Merita Pankki Oyj 	
		Kuitunen Päivi, johtaja, Pankkiiriliike Evli Oyj 	

	Ministeri	Suvi-Anne Siimes	

	Osastopäällikkö, ylijohtaja	Peter Nyberg	

JAKELU	
	Työryhmän jäsenet	

TIEDOKSI	
	oikeusministeriö
Suomen Pankki
Rahoitustarkastus
Suomen Pankkiyhdistys ry
Arvopaperivälittäjien yhdistys ry
Merita Pankki Oyj
Pankkiiriliike Evli Oyj
Helsinki Exchanges Group Oy